Den Nord-Cimbriske Tilskuer, 1833-04-24
Politiske Efterretninger. Tyrkiet. Her synes nu Sagerne at ville tage en reen krigerisk Vending: De russiske Tropper rykke i Jilmarscher til Constantinopel, og de i det græske Archipilagus stationerede Eskadrer, have faaet befaling til at seile til Dardanellerne. Fra Constantinopel selv, meldes under 24de Marts, at i Følge Efterretningen om, at Vicekongen havde afslaaet Admiral Roussins Forslag, herskede i den tyrkiske Hovedstad den største Bestyrtelse, thi Medmed Ali vil, eftersom det hedder, ikke meere høre tale om nogen Underhandling, men i Constantinopel dictere Freden. Han er bleven meget forbittret over den franske Convention, taler og Forræderie og havde befalet sin Søn at rykke frem og bemægtige sig Dardanelslottene, for derved lettere at iværksætte sin Overgang til Europa. Han selv skulle have havt i Sinde at begive sig til Alexandrien ombord paa et Linieskib, og at støde til den ægyptiske Flaade Farvandene ved Rhodus, med 6 Fregatter, 8 Brigger og meere end 30 Kanonschalupper, for derved formodentlig at understytte hans Troppers Overgang; en Deel af den ægyptiske Flaade som er stationeret ved Smyrna, har allerede bemægtiget sig de Øer der, som stode under tyrkisk Herredømme. Spændingen er her steget til det Høieste; den russiske Flaade, som ligger ved Bosphorus, er ene i Stand, til at afvende en Catastrophe, som truer Sultanens Existence. Admiral Roussin skal være yderst bestyrtset, han afsender Courerer i alle Retninger, og synes med Længsel at forvente en fransk Eskadre, som han forsikkrer allerede for lang Tid siden, skal være udløben fra Toulon; den franske Admiral Hugon med 4 Krigskibe er stationeret ved Smyrna; Admiral Roussin har meddeelt ham Ordre til at nærme sig Dardanellerne; den saa konstig opretholdne Fred i Europa, er igjen compromitteret, og Jngen kan forudsee, hvortil et Brud kunne lede; vi gaae mærkværdige Tildragelser i Møde. Fra Belgrad, meldes under 30te Marts, at 2de Courerer vare indtrufne dertil fra Constantinopel, paa Touren til Wien; de skulle medbringe Efterretning om, at Uroligheder vare udbrudte i Constantinopel, som dog strax igjen vare blevne undertrykkede. Jbrahim Pascha skal nu virkelig have besat Smyrna; men Vicekongen, siges der, skal dog nu igien have tilbudt at ville underhandle under de 4 store Magters Mægling, og Agenter fra dem, skulle til denne Ende være afskikkede til Alexandrien; dog skal dette Sidste behøve Bekræftelse. Den fra den tyrkiske Gesandt i Alexandrien Halil Pascha afsendte Rebschid Effendi har ogsaa underrettet Porten om, at Mehmed Ali ikke har været at bevæge til nogen Fred, som lod sig forene med hans Jnstructioner, og Vicekongen har derfor tilkjendegivet sin Søn Jbrahim, at han sender ham nye Hielpetropper, og at han skal fortsætte KrigsOperationerne; denne Efterretning, og tillige den Forudsætning: at Mehmed Ali muligen handler i Forstaaelse med Engelland og Frankerig, har bevæget Divanet til at kaste sig i Armene paa Rusland, og hos den russiske Gesandt søge at paaskynde Hielpetroppernes Ankomst til Hovedstaden; det russiske Armeecorps, som er paa Veien hertil, over Sizopolis, vil inden 14 Dage være ankommen, og i RamedThiflik er allerede indrettet Qvarterer for det; da Jbrahim Pascha nu ogsaa rykker frem, kan det let komme til Kamp imellem dem. J Constantinopel ere saavel Mahomedanerne som de Christne beskjæftiget med at pakke alle deres Kostbarheder ind. Hvor stor den russiske Magt er, som skal besætte Constantinopel, veed man endnu ikke med Vished, men man anslaaer den til 40 a 60,000 Md.; derimod skal Jbrahims Hær daglig forøges ved Frivillige, og forenet med de nye fra Alexandrien ankommende Forstærkninger beløbe sig til en, 200,000 Md.